《张老子出田所》
宋代·刘敞

鲁人有林类，底春独被裘。沿畦拾遗穗，带索仍长讴。

知命忘其老，乐天固不忧。既惊端木赐，复感东家丘。

夫翁何为者，岁暮亦远游。北风吹白发，萧飒田陇头。

此意如昔贤，世人知尔不。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。